# Александър II (Владимирско-Суздалско княжество)

### от Уикипедия, свободната енциклопедия

Александър II Тверски велик княз на Владимирско-Суздалското княжество
Роден: | 7 октомври 1301 ?
Починал: | 29 октомври 1339 ?

„Княз Александър Тверски в Псков“, гравюра от Борис Чориков

Александър II Михайлович Тверски (на руски Александр II Михайлович Тверской) е велик княз на Владимирско-Суздалското княжество (1326-1327).

Александър е втори син на Михаил Тверски от съпругата му Анна Кашинска. Като младеж той управлява градовете Холм и Микулин, а през 1326 наследява бездетния си брат Дмитрий, екзекутиран по заповед на Узбек хан, владетел на Златната орда.

През 1327 в Твер пристига като посланик на Златната орда Шевкал, братовчед на Узбек хан, придружаван от многобройна свита. Той прогонва Александър от двореца му и самият той се настанява там. През следващите седмици враждебността между монголите и местните жители нараства. На 15 август, след като монголите залавят и се опитват да убият един свещеник, те са нападнати и избити от разгневената тълпа. Самият Шевкал е изгорен жив в сградата, в която се укрива.

Московският княз Иван Калита се възползва от ситуацията, получава от Узбек хан петдесетхилядна армия и прогонва Александър от Твер. Той се опитва да отиде в Новгород, но е прогонен от местните жители и отива в Псков. Жителите на Псков, опитващи се да отстояват независимостта си от Новгород, го приемат с радост. През 1329 Иван Калита и много други князе обявяват война на Псков, а митрополит Теогност отлъчва Александър от църквата.

Изправен пред заплахата от война, Псков се отказва от Александър и той заминава за Литва. След година и половина отново се връща в Псков и управлява под покровителството на литовския велик княз Гедиминас. През 1335 Александър изпраща сина си Фьодор в Златната орда, за да измоли опрощение за баща си. През 1337 самият той отива при Узбек хан, който му прощава и го връща в Твер. Въпреки това през 1339 Александър и Фьодор са убити по заповед на Узбек хан.

## [редактиране] Семейство

Александър ке жени около 1320 за Анастасия Галицка и двамата имат осем деца:

1. Фьодор (?-1339)
2. Лев (1321-?)
3. Михаил (1333-1399)
4. Всеволод (?-1364)
5. Андрей (?-1365)
6. Владимир (?-1365)
7. Мария (?-1399), женена за владимирския велик княз Симеон Горди
8. Уляна Тверска (1325-1392), женена за литовския велик княз Алдиргас

Дмитрий II Тверски | >>> | велик княз на Владимирско-Суздалското княжество (1326 – 1327) | >>> | Иван I Калита

## [редактиране] Източници

- „Alexander I, Grand Prince of Tver“, статия в Уикипедия на английски [5 септември 2006]

## [редактиране] Външни препратки

- Биография на hrono.ru (на руски)
- Биография на rulex.ru (на руски)
- Родословно дърво (на руски)

Взето от „http://bg.wikipedia.org../../../%D0%B0/%D0%BB/%D0%B5/%D0%90%D0%BB%D0%B5%D0%BA%D1%81%D0%B0%D0%BD%D0%B4%D1%8A%D1%80_II_%28%D0%92%D0%BB%D0%B0%D0%B4%D0%B8%D0%BC%D0%B8%D1%80%D1%81%D0%BA%D0%BE-%D0%A1%D1%83%D0%B7%D0%B4%D0%B0%D0%BB%D1%81%D0%BA%D0%BE_%D0%BA%D0%BD%D1%8F%D0%B6%D0%B5%D1%81%D1%82%D0%B2%D0%BE%29_2d3d.html“.

Категория: Монарси на Владимирско-Суздалското княжество

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Italiano
- 日本語
- Русский